Joachim av Danmark

Joachim, prins til Danmark (Joachim Holger Waldemar Christian) (født 7. juni 1969) er yngste sønn av dronning Margrethe II og prins Henrik av Danmark. Han ble født bare tolv måneder etter storebroren kronprins Frederik. Joachim bærer tittelen prins til Danmark, der til indikerer arverett til tronen. Andre prinser bærer prins av Danmark som tittel.

18. november 1995 giftet han seg med Alexandra Manley, en bankfunksjonær fra Hongkong med røtter i Storbritannia, Kina, Polen og Østerrike. De har sønnene Nikolai (f. 1999) og Felix (f. 2002). I september 2004 ble prins Joachim og prinsesse Alexandra separert. Paret ble skilt 8. april 2005.

Prins Joachim har studert både landbruk og praktisk forretningsdrift. Han eide Schackenborg slott i Sønderjylland fra 1993 til 2014, da godset ble overdratt til en stiftelse. 

Prins Joachim overtok i 2009 embetet som ordenskansler for de danske ordener, Elefantordenen og Dannebrogordenen. Han er selv elefantridder og storkommandør av Dannebrogordenen. Joachim ble i 1991 tildelt storkors av St. Olavs Orden.

Den 24. mai 2008 giftet Joachim seg med Marie Cavallier i Møgeltønder kirke. Hun tituleres etter bryllupet Hennes Kongelige Høyhet Prinsesse Marie av Danmark, Grevinne av Montpezat. 

Mandag 4. mai 2009 fikk de sønnen Henrik. Tirsdag 24. januar 2012 ble en datter, Athena, født.

Han har tjenestegjort i militæret. I 2020 ble prins Joachim utnevnt til forsvarsattaché ved Danmarks ambassade i Paris. Han ble samtidig forfremmet til brigadegeneral.

Utmerkelser 
Prins Joachim er innehaver av en rekke danske og utenlandske ordener og utmerkelser:

Referanser

Eksterne lenker 
 
 
 

Danske prinser
Kongelige dansker
Huset Glücksburg
Elefantordenen
Dannebrogordenen
Storkors av St. Olavs Orden
Personer fra København
Gjenfødelsesordenen